stanford-oval/wikipedia huggingface dataset:
חנוך דגן
ביוגרפיה

התגייס לצה"ל בשנת 1981 והשתחרר ב-1986 בדרגת סגן לאחר ביצוע תפקידים מסווגים בחיל המודיעין. לאחר שחרורו החל את לימודיו האקדמיים. דגן קיבל את תואר הבוגר במשפטים בשנת 1988, מטעם אוניברסיטת תל אביב. את תוארו זה קיבל בהצטיינות יתרה (ממוצע הציונים שלו דורג במקום 1 במחזור). קיבל במהלך לימודיו את פרס הכנסת, היה מצטיין דקאן במשך שנתיים ונכלל ברשימת הרקטור בשנת 1987. את התמחותו השלים במשרד עו"ד הרצוג, פוקס, נאמן ושות'.
את תוארו השני השלים באוניברסיטת ייל, כמלגאי של תוכנית פולברייט (1991). עבודת הדוקטורט שלו נערכה גם כן באוניברסיטת ייל, וכותרתה הייתה The Law of Unjust Enrichment: A Philosophical Perspective. מנחה העבודה היה דקאן הפקולטה, פרופ' אנתוני קרונמן.
ב-1993 שב ארצה והצטרף לסגל הפקולטה למשפטים באוניברסיטת תל אביב כמרצה. ב-1996 מונה למרצה בכיר, וב-2000 מונה לכהונת פרופסור חבר. ב-2004 קודם לדרגת פרופסור מן המניין בפקולטה. היה דקאן הפקולטה בין השנים 2006 - 2011. היה פרופסור אורח במספר אונ': אוניברסיטת קורנל, אוניברסיטת קולומביה, אוניברסיטת טורונטו, אוניברסיטת ייל, אוניברסיטת אלבמה, אוניברסיטת מישיגן ואוניברסיטת שנגחאי.
הוא מלמד, כותב וחוקר בתחומים של דיני קניין, דיני עשיית עושר ולא במשפט, תורת המשפט ותאוריה של משפט פרטי.
ייסד וניהל את מרכז צבי מיתר ללימודי משפט מתקדמים (2007 - 2011) ובעבר שימש, בין השאר, כמנהל מרכז-על ע"ש צגלה למחקר בינתחומי של המשפט, כעורך ראשי של כתב-העת Theoretical Inquiries in Law וכ-Affiliated Overseas Faculty באוניברסיטת מישיגן. הוא ניהל את מרכז אדמונד י ספרא לאתיקה (2022-2017). כמו כן, הוא מכהן, בין השאר, כחבר ב-American Law Institute וב-International Academy of Comparative Law. בשנת 2009 היה שותף להקמת האגודה הישראלית למשפט פרטי. כיהן כעמית בכיר וכמנהל (משותף) של תוכנית זכויות האדם ביהדות, במכון הישראלי לדמוקרטיה. דגן הוא חבר בפורום המרצות והמרצים למשפטים למען הדמוקרטיה, הפועל נגד שינויי המשטר שהוצעו במערכת המשפט בשנת 2023.
בשנת 2023 הצטרף לסגל בית הספר למשפטים באוניברסיטת קליפורניה בברקלי.
פרופ' דגן הוא חתן פרס צלטנר לשנת 2005 ופרס צלטנר לחוקר הצעיר לשנת 1996. ב-2014 זכה בפרס ש"ז חשין למצוינות אקדמית במשפט, בשיתוף עם פרופ' איל זמיר. דגן נשוי לצילי, אף היא פרופ' למשפטים.
פרסומים

פרופ' דגן פרסם עד כה שישה ספרים, Unjust Enrichment ו-The Law and Ethics of Restitution, בהוצאת Cambridge University Press וספר נוסף – קניין על פרשת דרכים – בהוצאת רמות; ספרו Property: Values and Institutions, יצא לאור בשנת 2011 בהוצאת Oxford University Press.
מאמריו של פרופ' דגן פורסמו במיטב כתבי העת בישראל ובעולם, ובכלל זה עיוני משפט, משפטים, מחקרי משפט, וכן: Yale Law Journal, Columbia Law Review, New York University Law Review, California Law Review, Virginia Law Review, Michigan Law Review, Cornell Law Review, Texas Law Review, University of Toronto Law Journal, American Bankruptcy Law Journal, American Journal of Comparative Law, Election Law Journal, Theoretical Inquiries in Law, and Yale Journal of Law and the Humanities.
מאמרים נבחרים

In Defense of the Good Samaritan, 97 Michigan L. Rev. 1152 (1999).
Takings and Distributive Justice, 85 Virginia L. Rev. 741 (1999).
The Distributive Foundation of Corrective Justice, 98 Michigan L. Rev. 138 (1999).
Compensation, Incentives, and Social Meanings, 99 Michigan L. Rev. 134 (2000).
Governments, Citizens, and Injurious Industries, 75 N.Y.U. L. Rev. 354 (2000) (with James J. White).
The Liberal Commons, 110 Yale L. J. 549 (2001) (with Michael A. Heller).
Mistakes, 79 Texas L. Rev. 1795 (2001).
The Craft of Property, 92 California L. Rev. 1517 (2003).
Properties of Marriage, 104 Columbia L. Rev. 75 (2004) (with Carolyn J. Frantz).
Restitution in Bankruptcy: Why All Involuntary Creditors Be Preferred, 78 Am.Bankr. L. J. 247 (2004).
Restitution and Slavery: On Incomplete Commodification, Intergenerational Justice, and Legal Transitions, 84 B.U. L. Rev. 1139 (2004).
Property and the Public Domain, 17 Yale J. L. & Human. 84 Supp .(2006)
The Realist Conception of Law, 57 U. Toronto L. J.607 (2007).
The Limited Autonomy of Private Law, 56 Am. J. Comp. L. 809 (2008).
Political Money, 8 Election L. J. 349 (2009).
The Character of Legal Theory, 96 CORNELL L. REV. 671 (with Roy Kreitner).
הערות שוליים

↑  "מי אנחנו", פורום המרצות והמרצים למשפטים למען הדמוקרטיה.
↑  Unjust Enrichment
↑  The Law and Ethics of Restitution
↑  קניין על פרשת דרכים
↑  Property: Values and Institutions(הקישור אינו פעיל, 31.05.2018)
| --- | --- |
בקרת זהויות :  NLI: 987007515277705171  LCCN: nr90015975  SUDOC: 20269500X  VIAF: 54301341   WorldCat (עם VIAF): 54301341
טארק בן זיאד

| --- | --- |

 לידה:  טריפוליטניה
 פטירה:  לא ידוע דמשק, ח'ליפות אומיה 
 מדינה:  ח'ליפות אומיה 
 
טַארִק בִּן זִיאַד (בערבית: طارق بن زياد; בעברית נודע גם באיות החלופי לשמו טַארִק אִבְּן זִיאַד – طارق ابن زياد; או באיות לשמו טַארִיק בִּן זִיאַד) נודע בהיסטוריה של ספרד כטַארִק אל-טוארטו (טַארִק בעל העין האחת), היה מוסלמי ברברי ומנהיג צבאי מבית אומיה, אשר הוביל את כיבושה של היספניה הוויזיגותית בשנת 711 לספירה, תחת הוראתו של הח'ליף, וליד הראשון, מבית אומיה. לפי ההיסטוריון אבן ח'לדון, טארק היה משבט ברברי שעד ימינו קיים על גדות נהר באלג'יריה.
טארק איבן זיאד נמנה עם החשובים שבמפקדי הצבא בהיסטוריה של חצי האי האיברי. בתחילה שימש כסגנו של מוסא בן נציר בצפון אפריקה ונשלח על ידיו ככוח החלוץ בכיבוש חצי האי האיברי (המקביל לספרד ופורטוגל של היום). יש הטוענים כי הוא הוזמן על ידי ויטיזה, יורש העצר הויזיגותי, כדי שיתערב במלחמת האזרחים הוויזיגותית.
ב-29 באפריל 711 נחת צבאו של טארק בגיברלטר (השם "גיברלטר" מגיע מהשם הערבי "ג'בל טארק", אשר פירושו: ההר של טארק, או בנוסף, גיבר טארק, אשר פירושו: סלע טארק).
היסטוריונים מערביים טוענים שטארק הורה לחייליו לשרוף את ספינותיהם מיד כאשר הם מגיעים לאיבריה. בעת הגעתו לגיברלטר, היו לטארק 12,000 חיילים בעוד שלאויביו היו 100,000.
לפי ההיסטוריון המוסלמי בן המאה ה-17 אל-מקרי (אנ'), עם נחיתתו בגיברלטר נשא טארק בפני חייליו את הנאום הבא, הידוע מאוד בעולם המוסלמי:
הו אנשים! לאן תוכלו לברוח? הים מאחוריכם, האויב מלפניכם. אין דבר בשבילכם, בשם אללה, מלבד האמת וכוחה של אישיותכם
הצבאות המוּרים, תחת טארק מפקדם, שטפו את היספניה, ובקיץ של שנת 711 נחלו ניצחון מכריע כאשר המלך הוויזיגותי רודריק הובס ומת ב-19 ביולי, בקרב גואדאלטה.
לאחר מכן נעשה טארק למושל היספניה, אך לבסוף נקרא על ידי הח'ליף וליד הראשון לשוב לדמשק.
הערות שוליים

↑  Suzanne McIntire, Speeches in World History, (2009) p. 85.
| --- | --- |
בקרת זהויות :  NLI: 987007385548405171  GND: 118994980  ISNI: 0000 0000 8519 1459  LCCN: n82164390  VIAF: 90039197   WorldCat (עם VIAF): 90039197 
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
ויקיפדיה הבנגלית

| --- | --- |


 סוג:  אנציקלופדיית אינטרנט חופשית
 הקמה:  27 בינואר 2004 
 בעלות:  קרן ויקימדיה 
 שפה:  בנגלית
 הרשמה:  לא חובה
 ערכים:  158,709
 https://bn.wikipedia.org/ 
 הסטטיסטיקה של ויקיפדיה הבנגלית
  סטטיסטיקת צפיות של ויקיפדיה הבנגלית ב-30 הימים האחרונים   קטגוריה:דפים עם גרפים מושבתים באופן זמני –  ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
 
ויקיפדיה הבנגלית (בבנגלית:  বাংলা উইকিপিডিয়া) היא מהדורה בשפה הבנגלית של ויקיפדיה. האתר הושק ב-27 בינואר 2004, והגיע ל-10,000 ערכים באוקטובר 2006, והפך לוויקיפדיה השנייה בשפה דרום-אסייתית שמגיעה להישג זה. ב-25 בדצמבר 2020, האתר הגיע למאה אלף ערכים, ונכון ל-27 בדצמבר 2022, לוויקיפדיה הבנגלית יש 132,135 ערכים, 1,003 עורכים פעילים בחודש והיא מדורגת במקום ה-5 מבחינת עומק מבין הויקיפדיות. בשנת 2018, ויקיפדיה בנגלית נצפתה כ-190 מיליון פעמים בכל רחבי העולם. בממוצע, האתר נצפה למעלה מ-500 אלף פעמים ביום.
נכון ליוני 2020, ויקיפדיה הבנגלית היא האנציקלופדיה החינמית המקוונת היחידה בבנגלית. זהו גם אחד מאתרי התוכן הבנגלים הגדולים ביותר. הגרסה לטלפון הנייד של ויקיפדיה הבנגלית הושקה בשנת 2010.
באתר ישנו גם אלפבית לטיני פונטי לאלפבית הבנגלי כך שניתן להשתמש במקלדות באלפבית לטיני להקלדה בבנגלית מבלי להוריד תוכנת צד כלשהי. קיים פרויקט לפרסומי חדשות קהילתיים הקשורים לוויקיפדיה הבנגלית, "WikiBarta". כמו ברוב הויקיפדיות באזור, הגיל החציוני של עורכי ויקיפדיה הבנגלית צעיר יותר מויקיפדיות רבות באירופה.
היסטוריה מוקדמת

בפברואר 2002, מפתחי ויקיפדיה החלו ליצור תת-דומיינים מבוססי שפת קוד עבור ויקיפדיות בשפות שונות. יחד עם תת-דומיינים אחרים של ויקיפדיה, נוצר באותו זמן תת-דומיין בשפה הבנגלית. דף מציין מיקום נוצר באופן אוטומטי באותו תת-דומיין ב-1 ביוני 2002. ב-9 בדצמבר 2003, שאה אסאדוזאמן, סטודנט בנגלדשי לדוקטורט באוניברסיטת מקגיל בקנדה, שלח אימייל למייסד ויקיפדיה ג'ימי ויילס בבקשה ליצור ויקיפדיה בנגלית. כתוצאה מכך, המפתחים יצרו דף בדיקה בוויקיפדיה בשם "דף הבית" ב-26 בדצמבר של אותה השנה.
העמוד הראשי של ויקיפדיה הבנגלית נוצר ב-27 בינואר 2004 על ידי כתובת IP, ותאריך זה מציין את ההתחלה הרשמית של ויקיפדיה הבנגלית. ב-24 במאי 2004, נוצר הערך הראשון, בנגלית ('বাংলা ভাষা'; ‏"Bānglā Bhāshā").
היסטוריה

ויקיפדיה בנגלית החלה את דרכה ב-27 בינואר 2004. בראשיתה היה עניין מועט בוויקיפדיה הבנגלית. בשנת 2006 חל שינוי בעקבות תהליך של גדילה בעולם הבלוגים הבנגלי, ואנשים רבים התרגלו למחשוב בנגלי שבו קיימת תוכנה חופשית ובעלת קוד פתוח להקלדה בבנגלית,כש מקלדת Avro (אנ') מילאה תפקיד מפתח בשינוי זה. ב-25 במרץ 2006, נוצר צוות ויקי על ידי 'רשות הקוד הפתוח של בנגלדש' (BdOSN) כדי להפיץ את ויקיפדיה ברחבי בנגלדש.
באותה תקופה, בוויקיפדיה הבנגלית היו רק 500 ערכים. 'צוות ויקי BdOSN' הצליח להפיץ את הבשורה דרך כמה עיתונים ולהקים רשימת תפוצה של ויקיפדיה הבנגלית. עד מהרה, אנשים רבים דוברי בנגלית מבנגלדש, הודו ומחוצה לה הצטרפו אליהם לפרויקט. כתוצאה מכך, עד סוף אוקטובר, ויקיפדיה הבנגלית הגיעה ל-10,000 ערכים. מבין הויקיפדיות בשפה דרום אסייתית, ויקיפדיה הבנגלית הגיעה ראשונה לאבן דרך זאת, כשלרבים מערכים התווספו בתמונות מאת ד"ר רפיקול אסלאם, חבר בתנועת השפה הבנגלית, ששחרר את התיעוד ההיסטורי שלו, שצולמו במהלך תנועת השפה, לויקישיתוף.
אחד מחלוצי הוויקיפדיה הבנגלית, ד"ר רגיב חסן אמר כי
האתגר הגדול ביותר היה לכתוב באינטרנט בבנגלית. היוניקוד הבנגלי לא נתמך במרבית מערכות ההפעלה, אתרים מעטים בלבד באינטרנט תמכו בשפה הבנגלית, ולמשתמשים היה קושי להגדיר אותה. יתרה מכך, הרעיון לכתוב ביוניקוד בנגלי היה חדש.
… בהתחלה, הרעיון של ויקיפדיה בבנגלית לא היה ישים.
הפעילות הנמוכה מאוד של ויקיפדיה הבנגלית במשך שנים רבות, בעיקר בתקופה שבין 2007 ל-2013, ניתן לייחס למספר הנמוך מאוד של משתמשי אינטרנט בבנגלדש, במיוחד בעשור הראשון של המאה ה-21 (בשנת 2010 היו רק 556,000 משתמשי אינטרנט בבנגלדש). לפיכך היא דורגה מתחת לשפות רבות אחרות עם הרבה פחות דוברים, כולל שפות אזוריות במערב אירופה.
בין 2009 ל-2010, גם דוברי בנגלית ממערב בנגל, הודו, החלו לתרום לוויקיפדיה הבנגלית. בינתיים, קרן ויקימדיה החלה את פעילותה וב-3 באוקטובר 2011 הוקם בבנגלדש סניף מקומי של קרן ויקימדיה בשם ויקימדיה בנגלדש על ידי הקרן לקידום תוכן חינוכי בבנגלית. ב-26 בפברואר 2015, ג'ימי וויילס, מייסד ויקיפדיה, ביקר בבנגלדש עבור מפגש חגיגי שאורגן על ידי ויקימדיה בנגלדש לציון השנה העשירית לוויקיפדיה הבנגלית.
מ-2018, חוותה ויקיפדיה הבנגלית עלייה תלולה במספר הערכים, כשיותר מ-16 אלף ערכים נכתבו בשנת 2019 ו-21 אלף ערכים בשנת 2020, לעומת 8.8 אלף ערכים בלבד בשנת 2018.
בוויקיפדיה הבנגלית נכון ל-27 בדצמבר 2022, יש 132,020 ערכים בנושאים שונים עם 1,003 עורכים פעילים בחודש. החל מינואר 2019, ויקיפדיה הבנגלית היא האנציקלופדיה החופשית המקוונת היחידה שנכתבה בשפה הבנגלית. זהו גם אחד מאתרי התוכן הבנגלים הגדולים ביותר באינטרנט. סטטיסטית, מאז תחילת 2019, נרשמה בוויקיפדיה הבנגלית צמיחה משמעותית. מספר הערכים גדל מ-63,000 לכמעט 101,000 תוך שנתיים בלבד ומספר המשתמשים הפעילים עלה למעל אלף. גם במספר העריכות נרשם גידול משמעותי.
ב-25 בדצמבר 2020, ויקיפדיה הבנגלית הגיעה לאבן דרך של 100,000 ערכים. מאז 2019, מספר המשתמשים הפעילים נותר מעל 1,000.
מאפיינים

נכון ל-3 באוקטובר 2024 ישנם בוויקיפדיה הבנגלית 158,709 ערכים ו-3,027 עורכים פעילים.
בוויקיפדיה הבנגלית יש, נכון ל 158,709 אלפים מהערכים הם על בנגלדש והודו, למרות שחסרים בה מספר ערכים מהותיים על הודו ועל אירופה. לדתות העיקריות של בנגל, הינדואיזם ואסלאם יש כיסוי טוב ורחב בבנגלית. מרבית עורכי ויקיפדיה הבנגלית הם מבנגלדש, כמות עורכים קטנה יותר היא ממערב בנגל, ומספר משתמשים זניח מאזורים אחרים.
החסרונות העיקריים של ויקיפדיה הבנגלית הם פערי התוכן בחלק מהערכים. היתרונות של ויקיפדיה הבנגלית הם, בין היתר, פעילות חזקה וכמות עורכים גבוהה על כמות הערכים הקטנה יחסית בהשוואה והסיקור המתרחב בתחומי המיקוד שלה (בנגלדש והודו). כמו כן, מפגשי עריכה ממוקדים נושא מתקיימים לעיתים קרובות ומהלכם נתרמו כמעט 12,000 ערכים לוויקיפדיה הבנגלית. צפיות הדפים בוויקיפדיה הבנגלית נעות בין 18 עד 21 מיליון בחודש, נכון לאוקטובר 2022.
כפי שקורה בויקיפדיות הודיות רבות אחרות, נרשמת עלייה משמעותית במספר המשתמשים הפעילים והצפיות בדפים במהלך עונת המונסון (יוני עד אוקטובר). לאחר אוקטובר, הצמיחה נשמרת במידה רבה, לפני שמחזור חדש של צמיחה מתחיל ביוני הבא. תהליך זה הופרע עקב מגפת הקורונה בשנת 2020, עם זאת, מאז 2021, ישנם סימני התאוששות לגבי צפיות הדפים, אולם מספר המשתמשים הפעילים נותר בקיפאון עם מגמת ירידה (כמו בכל ויקיפדיה הודית, במיוחד ויקיפדיה בהינדי). נכון ליוני 2022, ויקיפדיה הבנגלית נקראת כ-700 אלף פעמים ביום. בשל הצמיחתה המהירה, כפי שתואר קודם לכן, ויקיפדיה הבנגלית שיפרה את דירוגה ברשימת הויקיפדיות הגדולות ביותר לפי מספר הערכים, עלייה מהמקום ה-80 בינואר 2019 ל-65 בנובמבר 2022.
נכון למאי 2022, ויקיפדיה הבנגלית קיבלה 12 מיליון צפיות בדפים בבנגלדש ו-4 מיליון צפיות בדפים בהודו. כמויות קטנות של צפיות מגיעות מארצות הברית וממדינות המפרץ הפרסי, שבהן ישנן קהילות מהגרים דוברות בנגלית. זוהי הוויקיפדיה השנייה הפופולרית ביותר של בבנגלדש, לפני האנגלית, אך בהודו היא לא זוכה ליותר מ-1% מהצפיות בדפים מהויקיפדיות השונות במדינה זו.
הכמות המשמעותית של אנשים שחיים מתחת לקו העוני בבנגלדש (20.5% נכון ל-2019) ותפוצה נמוכה יותר של אינטרנט בבנגלדש ובהודו הם בין הגורמים שניתן לייחס למספר הערכים הנמוך בבנגלית ביחס למספר האוכלוסייה.
משתמשים ועורכים

| מספר משתמשים | מספר ערכים | מספר קבצים | מספר מפעילי מערכת |
| --- | --- | --- | --- |
| 470051 | 158709 | 19346 | 14 |
בלבול

במהלך השנים, היה בלבול בתקשורת הבנגלדשית בנוגע למידע מסוים בוויקיפדיה הבנגלית. באפריל 2018, התקשורת המודפסת והאלקטרונית של בנגלדש דיווחה כי ויקיפדיה שמה את רונה לילה, זמרת מפורסמת מבנגלדש, בין 30 האנשים הבנגליים המובילים בכל הזמנים. באוגוסט של אותה השנה, משתמש לא רשום הוסיף תאריך פטירה מזויף בערכו של מוחמד צפר איקבל, מה שמשך תשומת לב תקשורתית.
גלריה

מפגש ויקיפדיה הבנגלית הראשון, דאקה (2007)
מפגש 14 שנים לוויקיפדיה הבנגלית, דאקה (2018)
מפגש 13 שנים לוויקיפדיה הבנגלית, דאקה (2017)
מפגש 10 שנים לוויקיפדיה הבנגלית, כלכותה (2015)
ראו גם

היסטוריה של ויקיפדיה
קהילת ויקיפדיה
טאיקו

מופע תופי טאיקו ביפן
טאיקו או דאיקו (太鼓) היא מילה יפנית שמשמעותה המילולית: "תוף ענק". מחוץ ליפן משמש השם טאיקו כשם כללי לתוף יפני (אשר נקרא ביפנית ווא-דאיקו, 和太鼓, מילולית: "תוף יפני") וכן כשמה של צורת האמנות החדשה יחסית ליצירת מוזיקה בעזרת הרכב של תופים כאלה.
סוגי טאיקו > בּיוֹ דאיקו

משפחה של תופים אשר המשותף להם הוא עצם היותם תופים דמויי חבית אשר משני צידיה מתוח עור (לרוב של פרה) עליו מכים כדי להפיק את הצליל הדרוש. תופי הביו דאיקו נבנים בשלל גדלים החל מקוטר של חצי מטר וכלה בקוטר של מעל 2 מטר. באופן מסורתי גולף גוף התוף מגזע עץ יחיד, ללא תלות בגודלו, אולם כיום מרבים לייצר את התופים הללו בדרך דומה ליצור חבית וממספר רב של פיסות עץ נפרדות וזאת בשל הוזלת תהליך היצור בשיטה זו. לאחר המתיחה הראשונית של העור על פני גוף העץ וקיבועו, לא ניתן לכוון עוד את הצליל אותו ישמיע התוף. ככל הנראה תופים אלו התפתחו בסין וקוריאה טרם הגיעם לחופי יפן.
תת-סוגים:
נאגאדו דאיקו (טאיקו ארוך-גוף, 長胴太鼓): זהו התוף הנפוץ ביותר במשפחה זו אשר מיוצר בגדלים משתנים. ישנן צורות נגינה רבות לתיפוף על הנגאדו דאיקו, ביניהן השכבתו בצורה אופקית, העמדתו בצורה אנכית וכן נשיאתו על הכתף (בדגמים הקטנים) תוך שימוש ביד אחת לתיפוף וביד השנייה לייצוב התוף.
אוֹ דאיקו (טאיקו ענק, 大太鼓) זהו למעשה נאגאדו דאיקו אשר נבנה בממדי ענק. תוף זה משמש במקדשים בודהיסטים ובשל גודלו העצום לא משתתף לרוב בהופעות טאיקו מפאת הקושי להזיזו. נגן האו דאיקו עומד מולו כאשר התוף נמצא בגובה ראשו וחובט עליו במקלות (המכונים "באצ'י") אותם הוא אוחז בשתי ידיו.
הירַה דאיקו (טאיקו שטוח, 平太鼓) זהו תוף אשר נבנה בדומה לשאר בני המשפחה אך גופו קצר בהרבה, מה שמשווה לו מראה "שטוח". גם תוף זה יכול להבנות במגוון גדלים ולעיתים רבות נבנה בממדי ענק כתחליף זול לאו דאיקו.
סוגי טאיקו > צוּקֶה-שִימֶה דאיקו

צוקה-שימה דאיקו הוא השם הכללי לתופים אשר ניתן לשנות את הצליל אותו הם מפיקים בעזרת הידוק יריעות העור על ידי חבל. השם צוקה-שימה (או בקיצור "שימה") נגזר מהמילה היפנית "שִימֶרוּ" שפירושה - "להדק". שלא כמו משפחת הביו דאיקו, נראה כי מקורם של תופי משפחת השימה הוא ביפן והם למעשה המצאה יפנית מקורית. יריעת העור בתופי השימה דאיקו קשורה לבסיס התוף על ידי מספר חבלים אשר ניתן למותחם כל אחד בנפרד או כולם יחד על ידי חבל אופקי מרכזי.
משפחת השימה כוללת שני סוגי תופים:
שימה דאיגו (締め) הוא לרוב תוף קטן אשר משמש לרוב בככלי ליווי בהופעות תיאטרון יפני קלאסי דוגמת תיאטרון הנו והקבוקי. את החבל שמסביב לתוף מותחים לפני כל הופעה כדי לכוון את הכלי לצליל הרצוי. ישנם תופי שימה אשר נועדו לנשיאה ביד, ואלו הם תופים קטנים וקלים אשר מפיקים צליל חלול משהו. תופי השימה הגדולים בנויים ממסגרת עץ מאסיבית עליה ניתן למתוח את יריעת העור בחוזקה דבר שמקנה להם יכולת להפיק צלילים גבוהים וזכים.
אוֹקֶדוֹ דאיגו (桶胴太鼓, תוף חבית) זהו תוף גדול לרוב אשר בניגוד לתופי משפחת הביו דאיקו בנוי מפיסות רבות של עץ היוצרות מעין גליל, שאת שני פתחיו חוסמות שתי יריעות עור גדולות המחוברות זו לזו בחבלים ברי מתיחה. תוף זה הוא הגדול מבין תופי הטאיקו, ולרוב נמצא במצב מאוזן כאשר מנגנים עליו. לתוף צליל עמוק ורועם אשר מופק לרוב על ידי מקלות במבוק.
הופעת טאיקו. בחזית: תופי נאגאדו דאיקו, מאחור: תוף האו דאיגו הענק
הירה דאיקו
שימה דאיגו
אוקדו דאיגו
חסידודס

| --- | --- |

כרזת הסרט בעברית
 בימוי:  ניקולס סטולר, דאג סוויטלנד 
 הופק בידי:  ניקולס סטולר 
 תסריט:  ניקולס סטולר 
 עריכה:  ג'ון ונזון
 מדבבים:  אנדי סמברג   קייטי קראון   קלסי גראמר   אנטון סטארקמן   קיגן מייקל קיי   ג'ורדן פיל   ג'ניפר אניסטון   טיי בארל   סטיבן קריימר גליקמן   דני טרג'ו
 מוזיקה:  ג'ף דנה, מייקל דאנה 
 מדינה:  ארצות הברית 
 חברת הפקה:  אולפני האחים וורנר הנפשה
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  ארצות הברית 23 בספטמבר 2016   ישראל 6 באוקטובר 2016
 משך הקרנה:  87 דק' 
 שפת הסרט:  אנגלית (דובב לשפות נוספות, ביניהן עברית)
 סוגה:  אנימציה   משפחה   קומדיה   הרפתקאות
 תקציב:  70 מיליון דולר
 הכנסות:  183 מיליון דולר
 הכנסות באתר מוג'ו:   storks
 www.storksmovie.com
 דף הסרט ב־IMDb
 
חסידודס (באנגלית: Storks) הוא סרט אנימציה ממוחשבת אמריקאי, המיוצר על ידי אולפני האחים וורנר הנפשה, והוא עלה לאקרנים ב-23 בספטמבר 2016. הסרט בוים על ידי ניקולס סטולר ודאג סוויטלנד, ונכתב על ידי ניקולס סטולר. בין המדבבים של הסרט ניתן למנות את אנדי סמברג, קייטי קראון, קלסי גראמר, אנטון סטארקמן, קיגן-מייקל קיי, ג'ורדן פיל, ג'ניפר אניסטון, טיי בארל, דני טרג'ו וסטיבן קריימר גליקמן.
הסרט יצא לאקרנים בישראל ב-6 באוקטובר 2016, וטרום-בכורה ב-1 באוקטובר 2016.
דמויות ומדבבים > מדבבים במקור

אנדי סמברג בתפקיד ג'וניור, חסידה לבנה שעובדת בקרונרסטון. הוא יוצא למסע ביחד עם טוליפ לספק את התינוקת.
קייטי קראון בתפקיד טוליפ, בת אנוש שגרה בקרונרסטון. היא יוצאת למסע עם ג'וניור. בסוף הסרט מתאחדת עם משפחתה.
קלסי גראמר בתפקיד האנטר, מנכ"ל קורנרסטון. רצה לקדם את ג'וניור לבוס. האנטגוניסט הראשי של הסרט.
אנטון סטארקמן בתפקיד נייט גרדנר, ילד שרוצה אח ומזמין חסידה. הוא מאמין שהאח שהזמין יגיע בכל דרך אפשרית.
קיגן-מייקל קיי בתפקיד זאב האלפא, זאב שרוצה את התינוקת. טיפש כמו בטא.
ג'ורדן פיל בתפקיד זאב הבטא, זאב שרוצה את התינוקת. טיפש כמו זאב האלפא.
ג'ניפר אניסטון בתפקיד שרה גרדנר, סוכנת מכירות ואמו של נייט. לבסוף היא מחליטה לשחרר קצת מעבודתה.
טיי בארל בתפקיד הנרי גרדנר, סוכן מכירות ואביו של נייט. לבסוף הוא מחליט לשחרר קצת מעבודתו.
סטיבן קריימר גליקמן בתפקיד יוני טודי, יונה שעובדת בקרונרסטון. האנטגוניסט המשני של הסרט. עזר להאנטר בנקמתו.
דני טרג'ו בתפקיד ג'ספר, חסידה שרצתה לאמץ את טוליפ. אסף את כל חלקי מושא היעד. יעשה הכל בשביל טוליפ.
דמויות ומדבבים > מדבבים בעברית

איתי חיון - ג'וניור
ליאנה עיון - טוליפ
עמי מנדלמן - האנטר
אייל ליטויין - נייט גרדנר
מתי אטלס - זאב אלפא
ניר פרידמן - זאב בטא
גלעד קלטר - הנרי גרדנר
איילת רובינסון - שרה גרדנר
צביקה פורמן - יוני טודי
טבילת הדרקון

| --- | --- |

 מידע כללי
 מאת:  אווה טיקה
 שפת המקור:  פינית
 סוגה:  רומן
 הוצאה
 תאריך הוצאה:  2000
 מספר עמודים:  224
 הוצאה בעברית
 הוצאה:  הוצאת כרמל
 תאריך:  2003
 תרגום:  רמי סערי
 קישורים חיצוניים
 הספרייה הלאומית:  002305364
טבילת הדרקון (בפינית: Lohikäärmekylpy) הוא הרומן העשירי שכתבה הסופרת והמשוררת הפינית אווה טיקה וספרה השני שתורגם לעברית. הספר יצא לאור בפינית בשנת 
2000, תורגם לעברית בידי רמי סערי והתפרסם בהוצאת כרמל בשנת 2003.
עלילה

הרומן מתאר חברוּת בין שתי נשים, חברות שהתחילה בילדות ונמשכה לאורך כל החיים. גיבורות הספר הן אניה הרגישה והמעורערת בנפשה, וקארין, הנתפשת כדמות סמכותית, החלטית ומצליחה. חוסר-האיזון הקיים בחברות מבוסס על המבנים הנפשיים השונים בתכלית של שתי הגיבורות. קיץ הילדוּת הרחוקה ואירועי המלחמה הם זירת הזיכרונות ושדה הקרב לאורך כל היצירה.
טארנורודה

| --- | --- |

 מדינה:  אוקראינה אוקראינה
 מחוז:  מחוז טרנופול טרנופול
 תאריך ייסוד:  1547 
 אוכלוסייה:  ‏
  ‑ בכפר:  24 (2001)
 קואורדינטות:  49°24′N 26°13′E﻿ / ﻿49.400°N 26.217°E﻿ / 49.400; 26.217
 אזור זמן:  UTC+2
  מפת מיקום  מפה מפורטת   (למפת אוקראינה מוגדלת) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםטארנורודה(למפת אוקראינה רגילה) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםטארנורודה(למפת מחוז טרנופול רגילה) טרנופול צ'ורטקוב קרמניץ בז'ז'ני זברז' טרבובליה בוצ'אץ' בורשצ'יב רובנו חמלניצקי צ'רנוביץ איוואנו-פרנקיבסק לבובטארנורודה(למפת מחוז טרנופול מוגדלת) טרנופול צ'ורטקוב קרמניץ בז'ז'ני זברז' טרבובליה בוצ'אץ' בורשצ'יב רובנו חמלניצקי צ'רנוביץ איוואנו-פרנקיבסק לבובטארנורודה  he tabBackground:;tabBorder:#aaa;defaultTab:0;
 
טארנורודה (באוקראינית: Тарноруда; בפולנית: Tarnoruda; ביידיש: טאַרנערודע) הוא כפר זעיר במחוז טרנופול שבמערב אוקראינה, על גדת נהר זברוץ', בו התקיימה עד השואה קהילה יהודית.
תולדות היישוב

הכפר נזכר לראשונה בשנת 1578, והחל להתפתח כיישוב עירוני בשנות ה-70 של המאה ה-19. ריחוקו של היישוב ממסילות הברזל, ונטישת תושביו בתחילת המאה ה-20, הביאו אותו לממדים של כפר קטן. לאחר חלוקת פולין האזור נכלל בשטחי האימפריה האוסטרו-הונגרית. לאחר מלחמת העולם הראשונה, ובהתאם להסכם ריגה, נכלל היישוב בתחום הרפובליקה הפולנית השנייה. בשנת 1939 הוא סופח לברית המועצות.
יהודי טארנורודה

יהודים ישבו בכפר במאה ה-19, ובסוף אותה מאה ניהלו במקום קהילה עצמאית. בשנת 1880 נמנו ביישוב 320 יהודים, ובין מלחמות העולם נמנו בו 148 יהודים.
בחורף 1943-1942, תחת הכיבוש הגרמני של האזור, נרצחו בירי 138 היהודים שנותרו ביישוב.
ורמיר האחרון

| --- | --- |

 בימוי:  דן פרידקין 
 הופק בידי:  דן פרידקין, Sabine Brian 
 תסריט:  מארק פרגוס, הוק אוסטבי 
 עריכה:  ויקטוריה בוידל 
 שחקנים ראשיים:  גאי פירס קלייס באנג ויקי קריפס 
 מוזיקה:  יוהאן סודרקוויסט 
 צילום:  רמי אדפרסין 
 מדינה:  ארצות הברית 
 חברת הפקה:  Imperative Entertainment  Mehra Entertainment
 שיטת הפצה:  וידאו על פי דרישה 
 הקרנת בכורה:  31 באוגוסט 2019 
 משך הקרנה:  117 דק' 
 שפת הסרט:  אנגלית 
 סוגה:  סרט דרמה 
 אתר רשמי
 דף הסרט ב־IMDb
 
ורמיר האחרון (באנגלית: The Last Vermeer)‏ הוא סרט דרמה אמריקאי משנת 2019 בבימויו של דן פרידקין מתוך תסריט מאת ג'ון אורלוף (בשם העט ג'יימס מק'גי), מארק פרגוס והוק אוטסבי. הסרט מבוסס על הספר "האיש שעשה ורמירים" מאת ג'ונתן לופז משנת 2008. בסרט מככבים גאי פירס וקלייס באנג. הקרנת הבכורה העולמית נערכה בפסטיבל Telluride ב-31 באוגוסט 2019. הוא מתוכנן לצאת לאקרנים ב-20 בנובמבר 2020 על ידי Tristar Pictures.
תקציר עלילת הסרט

גיבור העם ההולנדי האן ואן מיגרן רימה את הנאצים במיליוני דולרים בכך שמכר להם זיופים של ציורי יאן ורמיר ונחשב לזייפן האמנות המצליח ביותר בכל הזמנים.
שחקנים ודמויות

גאי פירס בתפקיד האן ואן מיגרן
קלייס באנג בתפקיד קפטן ג'וזף פילר
ויקי קריפס בתפקיד מינה הולברג
רולאן מולר בתפקיד אספר וסר
אוגוסט דיהל בתפקיד אלכס דה קלרקס
אוליביה גרנט בתפקיד קואוטי'ה הנינג
אדריאן סקרבורו בתפקיד דירק האנמה
הפקה > פיתוח

ב-25 באפריל 2018 הוכרז כי Imperative Entertainment החלה בהפקת הסרט תחת השם הזמני "Lyrebird", בבימויו של דן פרידקין ובהפקתו של רידלי סקוט מתוך תסריט מאת ג'יימס מק'גי, מארק פרגוס והוק אוסטבי. הסרט הוא סרט הביכורים של פרידקין כבמאי.
הפקה > ליהוק

לצד ההכרזה הראשונית של הסרט, אושר כי גאי פירס, קלייס באנג, ויקי קריפס ורולאן מולר לוהקו לתפקידים הראשיים בסרט.
הפקה > צילומים

על פי הדיווחים הצילומים העיקריים של הסרט התנהלו באפריל 2018 בבריטניה ובהולנד. ב-22 במאי 2018, הצילומים התקיימו בפורט ווידלי בפורטסמות', אנגליה. באפריל ובאוגוסט 2018, הצילומים התקיימו בדורדרכט ובשיידאם, הולנד.
הפצה

הקרנת הבכורה העולמית שלו הייתה בפסטיבל Telluride ב-31 באוגוסט 2019.  הוא הוקרן גם בפסטיבל הסרטים הבינלאומי בטורונטו ב-11 בספטמבר 2019. לפני כן רכשה Sony Pictures Classics את זכויות ההפצה לסרט. הוא אמור היה לצאת אקרנים ב-22 במאי 2020. עם זאת, הוא הוסר מלוח הזמנים עקב מגפת הקורונה ויציאתו לאקרנים נדחתה לנובמבר 2020.